钦定古今图书集成/明伦汇编/官常典/第657卷 > 李万
## 钦定古今图书集成/明伦汇编/官常典/第657卷 > 李万

按《建昌府志》：“万字必大，南丰人。进士。历官赣县丞。兵
变将尽纵诸囚，吏危之。万冠裳坐厅上，置公牍于前
曰：‘吾受命主狱事，囚者得罪于国法，奴辈安得纵？舍
来当折之’。既而郡倅檄万同出抚定乱，得息第功，倅
语曰：‘叛降乱定，君之功也。抑君老矣，以功见让可乎’？
万欣然让之，由是倅峻迁万秩满调赣县丞，而倅已”
为赣州守，兼宪节礼，请入幕。赣有兵事，万坚执不阿，
事平，上官皆壮之。